Vanad toolid uuteks & teeme smuutit!
#000000
Hiljuti sain enda kätte kaks sellist, no ma pakun 17 aastat vana tooli, mis muidu oleksid ilmselt oma elupäevad lõpetanud, kui Renate poleks neid päästma tõtanud. Kohe kui ma neid toole nägin, siis teadsin, et nendest saaks väga ilusad istumised kuhugi aianurka. Ma olin tegelikult juba mõnda aega mõtelnud, et aeda oleks istumiskohti juurde vaja ning hoidsin silmad lahti, et kui miskit head silma satub, et siis kasutan võimalust. Võimalus aga sadas mulle täitsa sülle.
#000001
Eks otsisin oma truu lihvimismasina jälle üles, millega muidu viimane kord söögitoa mööblit sai lihvitud, kuid nüüd sain sellega hoopiski õues toimetada. Tundsin ära kohe need mõnusad plussid – õues pole nii hullu kui see tolm igale poole laiali lendab ja ei pea “umbses ruumis” lihvimist tegema. Kuna ma tooli lahti, tükkideks ei ühendanud, siis andis seda lihvimist ikka teha. Eks mõni koht sai ka vähem ning sealt tegin lihtsalt käsitsi liivapaberiga nii palju kui jaksu oli. Toolidel oli muidu peal korralik kiht lakki, mis muidugi ajaga oli juba osaliselt ära kulunud, kuid paljudes kohtades veel üsna paksult peal. Minu eesmärk eelkõige oligi see lakikiht maha saada, sest muidu olid toolid üsna heas seisukorras.
#000002
Kõikide selliste “renoveerimistööde” puhul on minu jaoks need ettevalmistavad tegevused olnudki kõige tüütumad ja tihti ka kõige rohkem aega võtvad. Kui toolid lihvitud said, siis algas juba mõnus zen-tegevus – värvimine! Ehk et mõlemale toolile panin kaks kihti rootsipunast peale ja läks minna. Tulemus tuli selline:
#000003
Olen ise päris rahul – asi mida ma endale just liialt tihti ei ütle. Aga eriti hea meel on selle üle, et ikkagi üsna väikese kuluga sai aeda mõnusa nurgakese juurde. Ei pidanudki uut mööblit ostma 🙂
#000004
Ja tänane postitus jääbki rohkem selliseks “isetegemise-postituseks”. Siia lõppu jagan retsepti, kuidas teha maitsvat-värskendavat smuutit, kus põhielemendiks on pett!
#000005
Pildil kenasti kõik koostisosad ja kogused kirjas. Pane kõik blendrisse ja purusta!
#000006
Jäätis oli igatahes meie pere laste seas tõeline hitt. Teeme kindlasti veel!
#000007
Hoo-hoo-hoo! Kätte on jõudnud jõulukuu ning viimane kuu on üldse möödunud kuidagi nii kiiresti ja automaadi pealt, aga katsun taaskord viimaste nädalate mingeid toimetusi siia kokku koondada. Samuti olen vaikselt pannud kokku mõtteid, et mida tahan 2021. aastal teha. Ma ei hakka nende asjadega nüüd küll ennast väga suruma ja ajalisse raami panema, aga tore kui mul mingi plaan ikkagi ees on. Kui siis juhtub nii, et ikkagi mõni asi ei jõua 2021. aastal valmis, siis pole hullu, aga tore on toimetada kui ikkagi mingi siht on silme ees, seda igas eluvaldkonnas.
#000010
Kõigepealt alustan sellest, et Aastahiti valimine on taas alanud. Palun selleks ka Sinu abi. Palun mine ning hääleta laulu “See On Suvi” poolt. Selleks keri veidi alla poole ning seal kus on artisti ja laulu nime lahter kirjuta “Renate – See On Suvi” ning seejärel täida ka teised väljad. Olen väga tänulik!
#000011
Muidu nagu eelmises postituses kirjutasin, siis olengi õues olles päris palju riisunud. Kahju, et muidugi väga palju selliseid vastikuid ilmasid on ka olnud, ent kui õrn tibutamine on olnud, siis oleme ennast ikkagi õue ajanud, sest väikese ilmakodanikuga see õues olemise aeg on nagunii limiteeritud ja praegu läheb ka nii vara pimedaks, nii et “tuleb lihtsalt võimalust kasutada” ja ei saa jääda ootama järgmiste heade ilmadeni. Kui mu mõttekäiku mõistate 😀
#000012
Panen vaikselt mõtteid ka kõrvale, et mida teha järgmisel aastal aias ja üldse ei jõua ma ära oodata, et tuleks juba kevad. Minu jaoks on küll jõulud väga oodatud aeg aastas, aga kui see välja arvata, siis üldiselt see sügis-talv mu eriline lemmikaastaeg just ei ole. Õnneks on tore see, et peale jõule hakkab ju jälle valgemaks minema ja see on ka üks asi mida ma väga ootan – et saaks minna ka hilisemal ajal õue, mitte et kell 15 on õues juba hämar ja midagi teha ei saa ja ole ainult toas. Oeh... kui kevad ja suvi kätte jõuavad, siis ma vist ainult õues olengi.
#000013
Järgmiste laulude väljaandmiseni liigume ka vaikselt aina lähemale. Küll väikeste sammudega, aga siiski midagi toimub. 2021. aastal luban kindlasti teile ka täiesti uusi, seni kuulmata laule!
#000015
Ja eelmises postituses lubatud “Renate renoveerib” valdkonda ka. Kuigi ma pean selle kuidagi ümber nimetama, sest see pole ikkagi päris õigesti öeldud ilmselt. Aga igatahes. Ostsime 30 euroga ühe vana laua. Olen Facebook’is ühes “ehitus ja sisekujundus” grupis ka ja olin märganud juba varasemalt, et taolisi laudu tehti päris palju “uuteks”. Eks tekkis endal ka tahtmine järele proovida. Asja tegi raskemaks muidugi see, et tegu ei ole ideaalses seisukorras lauaga ja tegu pole täispuit lauaga, mida oleks ju väga lihtne lihvida. Laual oli peal hoopiski spoonikiht, mis tähendas seda, et kui ma vana pruuni lakki sealt pealt maha lihvisin, siis pidin väga ettevaatlik olema, et ma spoonikihist läbi ei lihvi, sest spoonikihi all on lihtsalt üks kole saepuruplaat. Ja noh, ühes kohas lasin tegelikult päris hooga läbi spoonikihi ka ja mõned nurgad samuti. All pildil on seda lihvitud osas täitsa üleval näha ka, aga natuke ta näeb välja nagu puidu oksakoht 😀 Lohutan sellega, et algaja asi. Pole varem sellist asja kunagi teinud ja eks vead on nii kerged tulema. Samas aga edasi olin ettevaatlikum ja tegin hoolsalt, et ikkagi asja saaks. Üleni ära lihvitud lauaplaadist ma pilti ei teinudki, aga siin alumisel pildil on näha siis tulemust, kui pool oli tehtud. Tegelikult mitte päris pool, sest ääred oli vaja ka ära teha ning lisaks käib laua keskele “pikendusplaat” ka ehk et see oli vaja ka ära teha.
#000016
Lauajalgade peale otseselt raha ei kulunud, kuna kasutasin ära vanad värvivarud. Kuna need olid sellise kumera kujuga, siis oli neid päris tüütu lihvida ja eks natuke olin laisk ka ja otsustasingi, et no midagi lihvin liivapaberiga sealt ära, aga päris haljaks ei hakanud lihvima, kuna ilmselt lihviksin muidu tänase päevani neid jalgu seal. Panin peale hoopis kruntvärvi, mis peaks igasuguse jama peale hästi külge hakkama ja hakkas ka, aga endale panen järgmiseks korraks kõrva taha, et ühe krundikihi asemel oleksin võinud kaks kihti panna, oleks parem tulemus jäänud. Sest hiljem pidin kolm kihti valget värvi panema, aga oleks võinud kaks panna (mis tegelikult teeb ju lõpuks sama välja, aga krunt lihtsalt oleks oma tööd ilmselt paremini seal all teinud kui üks lisakiht värvi).
#000017
Seejärel asusin jälle tagasi lauaplaadi juurde. Panin peale kaks kihti peitsi. Nüüd aga ootan uut peitsipotsikut, sest ma pole tooniga väga rahul. Siin pildil isegi ta näeb suhteliselt normaalne välja, aga päevavalguses ta on ikkagi natuke mannetu. Seega otsustasin veidi tumedamaga üle teha, eks vaatab mis saab ja kas hakkan hiljem kahetsema 😀 Tahaks aga juba kätte saada selle potsiku ning lakikihid ka peale ära panna, sest päris pikalt olen selle kallal juba toimetanud ja ka pidanud ootama erinevate asjade järelt, seega tahaks juba selle projekti ära lõpetada. Aga ilmselt järgmises postituses on lootust näha, et milline lõpptulemus tuli. All pildil on näha toon peale esimest peitsikihti.
#000018
Aga katsun seekord otsad kokku ära tõmmata. Sai isegi päris pikk postitus. Minu Instagram’is on käima läinud ka üks mäng, soovitan huvilistel minna vaatama. Sügisel peab ju ikka ennast väheke turgutama ja seega jõudsid minuni uued Sun365 Cold Care Shot’id ehk siis midagi ideaalset kaitsmaks oma tervist. Sisaldab see ingverit, kurkumit, mett ja apelsinimahla. Terviseshotile kohaselt on temas parasjagu vürtsi – täpselt nii mõnusalt, et tunned kuidas tervis lausa voolab kehasse ja teeb meele erksaks ka. Mina olen nüüd iga päev ühe shoti ära joonud ja loodan nii oma vitamiinivarud mõnusalt kõrgel hoida.
#000019
Sun365 valikus on muidugi teisi terviseshotte ka. Ingverishottidest on vast kõik kuulnud ja võimalik, et palju proovinud ka. Ise soovitan ka neid teile julgelt, eriti kui on tunda, et haigus hakkab tulema, siis on võimalik haigusepojal nii varakult sabast kinni saada. Samuti on neil mõnusad energy shotid, mida ma suve alguses rohkem tarbisin ja tundus, et andsid nagu vunki juurde küll. Lisaks shottidele ka kombucha joogid, mahlad ja sellised tummisemad joogid/smuutid, mis on justkui juba vahepala eest, kogu tootevalik on näha SIIT! Aga nagu ütlesin, siis mine minu Instagram’i ja üks õnnelik saab omale päris suure portsu shotte ja smuutisid ja lisaks panen juurde ka enda plaadi “Millennium”. Need on tõesti väga mõnusad ja kuluvad muidugi igal aastaajal ära, aga praegu kohe kindlasti 200%. Võite neid ka Facebook’is jälgida, et saada kõige kiirem info nende jookidest SIIN!
#000020
Aga olge tublid, loodetavasti kirjutan juba varsti jälle ja loodan, et üleüldiselt see pime-külm-märg aeg läheb kiiresti ja varsti on õues palju päikest!
#000021